偈頌一百零二首  其八二
作者：釋紹曇
朝代：宋

paragraphs: 以大圓覺，爲我伽藍。
牛頭向北，馬頭向南。
身心安居，平等性智。
背負須彌，無息肩地。
釋迦老子，不善用心，掘窖埋人，無一箇出頭得，只得短氣。
瑞巖一衆，善惡不思，機智俱泯。
青松白石，飽飯憨眠。
成龍昇天，成蛇竄草，一絲毫羈絆他不得。
鳳雛自有沖霄志，肯學鷦鷯戀一枝。